als_Latn dik_Latn sag_Latn
SHPËRNDARJE
Në mbledhjen e parë të Kuvendeve komunale më shumicë serbe që është mbajtur sot në Graçanicë janë dalë edhe dhjetë konkluzione.
Në mbledhjen ku ka marrë pjesë edhe drejtori i zyrës për Kosovën në Qeverinë e Serbisë Marko Gjuriq kanë kërkuar përfaqësim të serbëve jo vetëm në komunat me shumicë serbe por edhe në ato ku komuniteti serb është pakicë.
Dhjetë konkluzionet e dala nga kjo mbledhje:
1. Populli serb i Kosovës kërkon respektimin e dispozitave kushtetuese dhe ligjore lidhur me përfaqësimin e serbëve në institucionet dhe ndërmarrjet publike në të gjitha nivelet, si edhe me përfaqësimin e serbëve në komunat në të cilat serbët nuk janë në shumicë.
2. Serbët nga Kosova po insistojnë mbi parimin se përfaqësimi i tyre në institucionet në të gjitha nivelet dhe përzgjedhja e personelit serb është nën kompetencën ekskluzive të përfaqësuesve politikë të përzgjedhur serbë;
3. Kërkojmë mbrojtjen e plotë të pronës dhe të drejtave të Kishës ortodokse serbe;
4. Kërkojmë që miratimi i propozimeve të reja legjislative mbi çështjet e rëndësishme për komunitetin serb të bëhet vetëm me aprovimin e përfaqësuesve politikë të përzgjedhur serbë;
5. Prioriteti në punën e të gjithë përfaqësuesve serbë në institucionet publike në të gjitha nivelet duhet të jetë krijimi i kushteve gjithëpërfshirëse për rikthimin e të dëbuarve, si edhe sqarimi i fatit të të rrëmbyerve dhe të zhdukurve dhe ndjekja penale të atyre që janë përgjegjës për krimet e kryera nga viti 1998;
6. Komuniteti serb kërkon ndalimin e privatizimit të pronës shtetërore, shoqërore dhe bashkëpunuese dhe hetimin e keqpërdorimeve në procesin e privatizimit të mëparshëm;
7. Është e nevojshme të zbatohet regjistrimi i përgjithshëm në komunat më shumicë serbe si një parakusht për sigurimin e buxheteve reale të pushteteve lokale;
8. Kërkojmë përfaqësimin adekuat të serbëve në sistemin e drejtësisë, emërimin e noterëve, gjyqtarëve, prokurorëve dhe punëtorëve administrativë në gjyqësorin, njohjen e licencave të Odës së Avokatëve të Serbisë dhe kërkojmë lirimin e menjëhershëm të të burgosurve politikë dhe ndalimin e procedurave me motivin politik;
9. Është e nevojshme një mbrojtje e vërtetë të gjuhës serbe, identitetit, kulturës, trashëgimisë kulturore dhe të drejtës së informimit, me përmirësimin e rregullores në këto fusha;
10. Komuniteti serb merr vendim për aktivitetin unik politik, mbrojtjen e të drejtave dhe realizimin e interesit të popullit serb përmes formimit të Bashkësisë së komunave serbe të fortë dhe kërkon që t’i dërgohet projekt-statuti i harmonizuar të BKS-së mbledhjes së përbashkët të kuvendeve komunale. /Express/
Presidenti amerikan, Barack Obama e cilësoi sot masakrën e armenëve gjatë Luftës së Parë Botërore si...
Hetuesit kanë sjellë akuza shtesë kundër pilotes ushtarake të Ukrainës Nadia Savchenko, në atë që...
130 persona janë kthyer dje nga Dyseldorfi në kryeqytetin e Kosovës në Prishtinë.Kosovarët, të cilëve...
Duket si një thirrje e ndërgjegjshme për luftë që Moska i bën mbarë botës – dhe një shenjë e...
Ish-udhëheqësi i Shërbimit Informativ të Shqipërisë, Fatos Klosi ka deklaruar se Hashim Thaçi ishte i arrestuar...
Presidentja e Republikës së Kosovës, Atifete Jahjaga, në kuadër të aktiviteteve për shënimin e Javës...
Vendi i orëve dhe çokollatave është më i lumturi në botë. Indeksi i tretë i përvitshem i World...
Kryeministri i Republikës së Kosovës, Isa Mustafa, emëroi sot Dalibor Jevtiq, në pozitën e Ministrit për...
Institucionet e Kosovës vlerësojnë se është shënuar progres mjaftë i madh në aspektin e konfiskimit të...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn